ΚΑΝΟΝΙΣΜΟΣ (ΕΚ) αριθ. 771/97 ΤΗΣ ΕΠΙΤΡΟΠΗΣ της 28ης Απριλίου 1997 για τρίτη τροποποίηση του κανονισμού (ΕΚ) αριθ. 413/97 για τη θέσπιση έκτακτων μέτρων στήριξης της αγοράς στον τομέα του χοιρείου κρέατος στις Κάτω Χώρες

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 20,

Εκτιμώντας:

ότι, λόγω της εμφάνισης της κλασικής πανώλης των χοίρων σε ορισμένες περιοχές παραγωγής των Κάτω Χωρών, θεσπίστηκαν, για το εν λόγω κράτος μέλος, έκτακτα μέτρα στήριξης της αγοράς χοιρείου κρέατος με τον κανονισμό (ΕΚ) αριθ. 413/97 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 670/97 (4) 7

ότι η ταχεία και αποτελεσματική εκτέλεση των έκτακτων μέτρων στήριξης συναντά προς το παρόν δυσκολίες λόγω προβλημάτων δυναμικότητας στις μονάδες επεξεργασίας ζωικών υποπροϊόντων στις οποίες πρέπει να μεταποιηθούν τα χοιρίδια 7 ότι πρέπει, επομένως, να αυξηθεί προσωρινά το μέσο βάρος των επιλέξιμων χοιριδίων για να είναι δυνατή η σφαγή τους και η αποθήκευσή τους σε ψυκτικές αποθήκες 7

ότι πρέπει να προσαρμοσθεί η ενίσχυση που χορηγείται κατά την παράδοση των νεαρών χοιριδίων στην παρούσα κατάσταση της αγοράς λαμβάνοντας υπόψη την αύξηση των τιμών της αγοράς 7

ότι, λόγω της συνεχίσεως της αυξήσεως των κτηνιατρικών και εμπορικών περιορισμών που θεσπίσθηκαν από τις ολλανδικές κτηνιατρικές αρχές και της διευρύνσεώς τους σε νέες ζώνες, πρέπει να αυξηθεί ο αριθμός των χοίρων παχύνσεως, των χοιριδίων και των νεαρών χοιριδίων που μπορούν να παραδοθούν στις αρμόδιες αρχές, επιτρέποντας με τον τρόπο αυτό τη συνέχιση των εκτάκτων μέτρων κατά τις προσεχείς εβδομάδες 7

ότι πρέπει να συμπεριληφθούν οι ζώνες προστασίας και εποπτείας γύρω από τις περιφέρειες Ammerzoden και Nederweert στα έκτακτα μέτρα αντικαθιστώντας το παράρτημα ΙΙ του κανονισμού (ΕΚ) αριθ. 413/97 με ένα νέο παράρτημα 7

ότι, με βάση την πείρα που έχει αποκτηθεί, πρέπει να επιτραπεί μεγαλύτερη ελαστικότητα όσον αφορά τους όρους αποθηκεύσεως των σφαγμένων ζώων που έχουν καθορισθεί στο παράρτημα ΙΙΙ του κανονισμού (ΕΚ) αριθ. 413/97 7

ότι η ταχεία και αποτελεσματική εφαρμογή των εκτάκτων μέτρων στήριξης της αγοράς είναι ένα εκ των καλυτέρων μέσων για να καταπολεμηθεί η διάδοση της κλασικής πανώλης των χοίρων 7 ότι δικαιολογείται συνεπώς να εφαρμοσθούν οι διατάξεις που προβλέπονται στο άρθρο 1 σημείο 6 του παρόντος κανονισμού από τις 27 Μαρτίου 1997 και οι άλλες διατάξεις από τις 16 Απριλίου 1997 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης χοιρείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 413/97 τροποποιιείται ως εξής:

1. Στο άρθρο 1 παράγραφος 2 προστίθεται το ακόλουθο νέο εδάφιο:

«Κατά παρέκκλιση από τις διατάξεις της συνδυασμένης ονοματολογίας, το βάρος των χοιριδίων κατά τη διάρκεια της περιόδου από 10 Απριλίου έως 22 Μαΐου 1997, μπορεί να υπερβεί τα 50 χιλιόγραμμα, αλλά πρέπει να είναι ίσο ή χαμηλότερο από 60 χιλιόγραμμα κατά μέσο όρο ανά παρτίδα.»

2. Στο άρθρο 1 παράγραφος 3 προστίθεται το ακόλουθο νέο εδάφιο:

«Όταν ο συνολικός ανώτατος αριθμός των ζώων που έχει καθορισθεί στο παράρτημα Ι χρησιμοποιείται στο ακέραιο, ο αριθμός των χοίρων για πάχυνση αυξάνεται κατά 600 000 κεφάλια και ο αριθμός των χοιριδίων και των νεαρών χοιριδίων κατά 780 000 κεφάλια.»

3. Στο άρθρο 3 τρίτο εδάφιο και στο παράρτημα ΙΙΙ σημείο 2 οι όροι «οι χοίροι προς πάχυνση» αντικαθίστανται από τους όρους «τα ζώα».

4. Στο άρθρο 4 παράγραφος 4 τα ποσά «32 Ecu» και «27 Ecu» αντικαθίστανται, αντίστοιχα, από τα ποσά «35 Ecu» και «30 Ecu».

5. Το παράρτημα ΙΙ αντικαθίσταται από το παράρτημα του παρόντος κανονισμού.

6. Το παράρτημα ΙΙΙ σημείο 3 πρώτη φράση αντικαθίσταται από το ακόλουθο κείμενο:

«Τα σφάγια ή τα μισά σφάγια μπορούν να κοπούν σε περισσότερα τμήματα για να είναι δυνατή η καταλληλότερη αποθήκευση.»

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 16 Απριλίου 1997. Ωστόσο, οι διατάξεις που προβλέπονται στο άρθρο 1 σημείο 6 εφαρμόζονται από τις 27 Μαρτίου 1997.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Απριλίου 1997.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 62 της 4. 3. 1997, σ. 26.

(4) ΕΕ αριθ. L 101 της 18. 4. 1997, σ. 12.

ΠΑΡΑΡΤΗΜΑ

«ΠΑΡΑΡΤΗΜΑ ΙΙ

Οι ζώνες προστασίας και εποπτείας στις ακόλουθες περιφέρειες:

- Venhorst,

- Best,

- Rijsbergen,

- Ammerzoden,

- Nederweert.»